Y.B. TUAN IR. IZHAM BIN HASHIM: Untuk maklumat juga, Yang Berhormat Banting, sebenarnya laporan daripada telekomunikasi, syarikat telekomunikasi dan juga daripada Smartsel juga dibuat secara berkala dengan saya, secara bulanan, saya dapat makluman, bagaimana kemajuan sedang dibuat. Dan untuk makluman juga, kawasan perindustrian ini ada 187 kawasan di Selangor. 85 peratus dah pun dipanggil Unifi ready. Makna dia telah ada sistem infrastruktur backbone, telah sampai, Cuma hanya perlu pelanggan membuat permohonan untuk disambung. Itu di 187 kawasan, hanya tinggal 37 baki lagi yang belum siap. Kawasan perindustrian, saya merujuk pada kawasan perindustrian, yang belum sampai lagi, dia punya backbone, apa bahasa melayunya, tulang belakang. Tulang belakangnya, ada backbone dah ready. Bila sebut unifi ready, makna kawasan perindustrian itu dah bersedia untuk menyediakan servis unifi ini, hanya tunggu permohonan untuk disambung. Ha, itu yang saya sebut tadi, 85 peratus. Dan untuk Banting dan kawasan Dengkil, dia akan siap hujung tahun ini, itu yang untuk kawasan perindustrian. Yang saya sebut awal tadi, yang fiberisasi tadi, itu adalah untuk keseluruhan Selangor, pada hujung tahun depan akan siap. Dan saya akan memantau
kemajuan yang dibuat syarikat-syarikat telco, terutama TM, yang mereka yang banyak melabur kawasan-kawasan luar bandar.
Dan, tadi, tapi masalahnya, kita ni, ialah sebenarnya bukan itu. Itu mungkin satu masalah, masalah paling besar, proses migrasi rakyat Selangor ini daripada Streamyx kepada Unifi. Walaupun sistem Unifi dah ready, ramai mengambil keputusan tidak bertukar kepada Unifi. Saya beritahu hanya 3.3 peratus yang buat migrasi, walaupun sistem dah ada di kawasan masing-masing. Ha, ini saya telah bertanya dengan Telekom, kenapa jadi begitu, dia kata mungkin kadar yang agak berbeza. Mungkin mereka selesa dengan Streamyx yang telah ada. Ha, ini yang berlaku hakikatnya, sangat rendah sebenarnya, yang membuat migrasi ke unifi. Jadi saya telah bincang dengan Telekom, antaranya saya cadangkan supaya turunkan kadar, biar sama Streamyx dengan Unifi. Dan mereka sedang pertimbangkan untuk membuat promosi, untuk tujuan bagi menurunkan harga langganan unifi ini, supaya sama ataupun kalau tinggi pun, sikit sahaja, daripada Streamyx. Ini yang sedang diusahakan.
Berhubung dengan yang disebut oleh Yang Berhormat Bukit Gasing tentang isu penggunaan max energy meter, sebenarnya kerajaan negeri telah pun mempunyai rancangan dan melaksanakan program-program yang boleh memberikan sokongan kepada renewable energy di negeri. Ini antara perkaranya adalah penggunaan solar, bukan sahaja di bangunan-bangunan kerajaan tapi juga di kawasan-kawasan pertanian, yang kita telah mula gerakkan. Dan untuk peringkat awal kita telah mula luluskan untuk pelaksanaan untuk solar punya ini, di bangunan JKR Negeri Selangor. Sebagai pengujian dan untuk bangunan SUK, kita telah pun, sebagai dasarnya telah bersetuju.
Cuma kita sedang meneliti kadar tarifnya, dan juga aspek mengenai maintenance untuk, sebab jangkauannya kalau tak silap saya 20 tahun lebih, 21 tahun, kalau tak silap saya perjanjian itu dengan syarikat. Dan saya difahamkan kementerian pun telah melantik, telah meluluskan 16 syarikat yang mempunyai kelayakan untuk membuat kerja-kerja pemasangan solar ini, untuk makluman semua pemasangan solar ini, hibrid sistem, solar dengan elektrik ini, boleh dipasang bersekali dan di waktu yang kadar elektrik yang, malam contohnya, dia akan menggunakan elektrik, siangnya dia akan menggunakan solar. Supaya bil akan turun, dan bangunan, pemilik bangunan akan dapat benefit, faedah daripada solar yang ada sistem, tenaga elektrik, tenaga matahari. Yang ada tu untuk menjana mungkin sebahagian daripada sistem lampu dan juga air-cond di pejabat berkenaan. Dalam masa sama, bukan sahaja mengurangkan bil elektrik bulanan, tapi yang paling pentingnya ialah membantu kita supaya mengurangkan penggunaan fossil fuel ini, untuk jangka panjang. Sebab ini adalah renewable energy, yang sepatutnya menjadi dasar. Dan saya sebenarnya memang bukan sahaja begitu, di bawah kerajaan negeri, kita memberikan peranan itu kepada Worldwide, anak syarikat kerajaan penuh,
anak syarikat Kerajaan Negeri, untuk melihat aspek penjanaan kuasa, renewable energy ni, contohnya yang baru-baru ini, kita bincang mengenai penggunaan hidro di Sungai Kerling, yang akan kita laksanakan.
WTE juga dianggap sebagai juga sebahagian, iaitu di mana sampah-sampah sisa pejal ni, kita buat bakaran untuk mengambil elektrik juga dan sebagainya. Dan juga, ada juga cadangan-cadangan, saya meneliti penggunaan tidal punya energy, penggunaan, perbezaan. Tapi memang ada kajian dibuat, memang ada kemungkinan itu boleh dibuat, di Klang. Kawasan Klang ada potensi untuk penggunaan tidal wave punya energy, kita akan buat kajian. Saya yakin, solar, walaupun satu ketika dulu sangat mahal sebab kos panel sangat mahal, solar cell, tapi sekarang ini boleh jadi kompetetif untuk kita melaksanakan.
Itu semua bergantung pada teknologi dan juga komersial punya implikasi yang kita kena kaji dari masa ke semasa. Ya, silakan.